Den Vest-Sjællandske Avis, 1819-08-24
Paa Skippernes Laugshuus i Kiøbenhavn er nu opsat en til en Bøsse indrettet 200 Punds Bombe hvorpaa er malet en simpel, men dog smagfuld Bygning, over hvis Fagade læses den Jndskrift: "Fri Bolig for Matroser." Foran Bygningen sees adskillige Matroser, hvoriblandt een Udlevet, een med et Træbeen o. s. v., deels gaaende omkring paa Gaden, deels i Færd med at indflytte deres Tøi. Over Bygningen læses de Ord: "Med Bomber, Skib og Gods og Huus kapseises.)"Af denne derimod skal Jer en Gaard opreises. Paa den anden Side af Bøssen findes følgende Linier: "De Herrer Capitainer give heri til den gamle udslidte saavelsom til den skibbrudne og huusvilde Søemand og vise igien Ædelmodighed mod hver den, der ved Skjebnen maae forblive i den besværlige Stand, hvorfra De selv ere opkomne." – Den trykte Jndbydelse til at fremme dette ædle Formaal er saa caracteristisk, at Anmelderen ikke kan nægte sig den Fornøielse, her at anføre den: "Til Kiøbenhavns Coffardie-Folk, Det er høi Tid, at der tænkes paa at hielpe Jer til Huuslye og Varme, naar Jere forlegne for Hyre, eller ere blevne gamle og udslidte ved Søen; thi at gaae paa Gaderne om Nætterne, eller at ligge paa Sandkisterne, eller at søge Raadstue=Qvarteer, det er alt for tungt et Liv for brave Søemænd, og, hos Værterne kan man ingen Barmhiertighed vente eller forlange, uden med Daleren i Næven. At afhielpe denne Plage, er min Hensigt, og derfor skal jeg giøre mig Umage; men selv maae J efter Evne hielpe til. Meningen er derfor med denne Bombe, som J see staae paa Betalings Bordet hos mig paa Laugshuset, at den Søefarende, fra Kiøbenhavn, engang om 1, 2, 3, 4, 5 eller 6 Aars Tiid, ligesom der kommer Gaver i Bomben til, skal have samlet til en Bolig, hvortil J saa høiligen trænge, paa det at naar J komme fra en Reise og et strax kunne faae Hyre, eller ere forliste, J da kunne søge Qvarteer der, indtil J atter kunne komme til Søes, hvorved J saa kunde spare Natteqvarteer, og Hver faae sin Køieplads og Varme, samt varmt Vand til Thee eller Kaffe, hvilket vel allene for 8 Dage hos Værterne kunde spare Jer en Udgivet af 1 Rigsbankdalerspenge. Et Par hundrede forlegne Søemænd, saasom Styrmænd, Baadsmænd, Matroser, Tommermænd og Jungmænd, haaber jeg paa denne Maade skulle blive hiulpne, og en 30 til 50 gamle udslæbede svage Søefolk for bestandig. J kunde da der, *) Et Søemands=Udtryk, der betyder det samme som: vendes op og ned paa. i et saadant Matroshuus, som Søemænd leve sammen og hielpe hinanden indbyrdes med Raad og Daad, saavel til at faae Sion som Hyre, og have et fast Opholdsted, hvor J paa Søemandsviis kunde fordrive Tiden med at skibmande og andet nyttigt Arbeide, ved en god Pastaring om Jeres fordums Søe Tourer, og saaledes nyde Godt af de Gaver, som J selv og andre goddædige Mennesker have indskudt i Bombebøssen. Paa det at Bomben ei skal blive opfyldt med Kobberpenge, saa ønskedes, at hvad J give, giv det i Sølv, Lidt eller Meget. J hellig Forvaring skal det blive, og Jngen skal lettelig løbe af med Bøssen." – Det fortiener ved denne Leilighed at erindres, at ovennævnte Bombebøsse er en simpel, men høist sindrig Opfindelse. Man er ofte meget forlegen for at faae sikkre Pengegjemmer. Erfaringen har lært, at selv indskruede Jernskrine kunne ved Tyvehaand bortslæbes. Langt sikkrere og mindre bekostelig er derimod en Bombebøsse. En 200 Punds Bombe, helst en saadan, som Ørene ere af og derfor er ubrugelig til sin oprindelige Bestemmelse, er alt hvad man behøver hertil. Kan man ikke faae den uden med Ørene, saa brækkes disse af. En Laas kan anbringes indvendig, hvor ingen Tyv saa let kan opdage den. En saadan Bombe kan ingen saa let bære bort, da dertil udfordres Redskaber, som Tyven sjeldent kan have, og en Tid, som den, der stieler, sædvanligen ikke har at raade over. For alle dem, som have Penge, især betroede, i deres Værge, vil en saadan Bombebøsse være af yderste Nytte. (Skilder.)